
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 499 


25 Ιουνίου 1996 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ορισμός Γενικού Γραμματέα της Οικονομικής και Κοι¬ 
νωνικής Επιτροπής . ^ 

Σύσταση ομάδας ελέγχου για τη διενέργεια ελέγχου 
οτο έργο 94/09/61 /001,94/09/61 /001 -2 «Αποχέ¬ 
τευση και εγκαταστάσεις επεξεργασίας λυμάτων 
Λουτρακιού» που χρηματοδοτείται από το Ταμείο 
Συνοχής . ^ 

Ανάθεση καθηκόντων Επιθεωρητή Δημ. Έργων - 3 

Κήρυξη υποχρεωτικής της απόίρασης διαιτησίας 14/96 
που αφορά τους όρους αμοιβής και εργασίας των 
χειριστών και βοηθών χειριστών εκοκαπτικών κ.λ.π. 
μηχανημάτων εκτέλεσης τεχνικών έργων όλης της 
χώρας . 

Κήρυξη υποχρεωτικής της απόφασης διαιτησίας 8/96 
που αφορά τους όρους αμοιβής και εργασίας των 
Παιδαγωγών στους Ιδιωτικούς παιδικούς σταθμούς 
και Ιδιωτικά Νηπιαγωγεία περιοχής Αθηνών - Πει¬ 
ραιώς και Περιχώρων . 5 

Επαναπρόσληψη καθαριστριών από το Υπουργείο Δι¬ 
καιοσύνης . ® 

Καθορισμός αριθμού επαναπροσλαμβανομένων στα 
Εμμισθα Υποθηκοφυλακεία και Κτηματολογικά 
Γραφεία του Κράτους κατά το Β' εξάμηνο του 1996 7 

Τροποποίηση Κανονισμού Εσωτερικής Υπηρεσίας 
του ΕΦΕΤΕΙΟΥ ΘΕΣΣΑΛΟΝΙΚΗΣ . 8 

Τροποποίηση της 40649/3.12.93 απόφασης του Υφυ¬ 
πουργού Πολιτισμού περί «Διορισμού Συντονιστή και 
Αναπληρωτή Συντονιστή Δ/ντή στο ΟΑΚΑ» . 9 

Καθορισμός δικαιωμάτων της Ανώνυμης Εταιρείας 
Αποθέτη ρίων Τίτλων .10 

ΑΓΟΡΑΝΟΜΙΚΕΣ ΔΙΑΤΑΞΕΙΣ 

Αντικατάσταση του άρθρου 340α της 14/89 Α.Δ. «Κυ¬ 
κλοφορία φυστικιών Αιγίνης» .11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 21599/Γ.Δ.955 (1) 

Ορισμός Γενικού Γραμματέα της Οικονομικής και Κοινω¬ 
νικής Επιτροπής. 

Ο ΥΠΟΥΡΓΟΣ 
ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το Ν. 2232/31.8.94 «Σύσταση Οικονομικής και Κοι¬ 
νωνικής Επιτροπής και άλλες διατάξεις», άρθρο 6. 

2. Το 1558/1985 «Κυβέρνηση και Κυβερνητικά Όρ¬ 
γανα» άρθρα 29Α,τσ οποία προστέθηκε με το άρθρο 27 
του Ν. 2081/1992. 

3. Την αριθμ. 70735/ΔΕΚΟ 2182/28.11.94 (ΦΕΚ 898 
Β72.12.1994) απόφαση του Υπουργού Εθνικής Οικονο¬ 
μίας. 

4. Την αριθμ. 97838/ΔΕΚΟ 1598/13.11.1995 από¬ 
φαση του Υπουργού Εθνικής Οικονομίας. 

5. Απόσπασμα από τα Πρα^ικά της 5ης και 6ης Ολομέ¬ 
λειας της ΟΚΕ στις 20 και 27.5.1996, αποφασίζουμε: 

Ορίζουμε Γενικό Γραμματέα της Οικονομικής και Κοι¬ 
νωνικής Επιτροπής την Γεωργία Αερίου - Κουτσου- 
μπέλη. 

Η απόφαση αυτή να δημοσιευθεί στην Εφημερίδα της 
Κυβερνήοεως. 

Αθήνα, 21 Ιουνίου 1996 

ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
- ^ - 

Αριθ. 2042280/5255/0004 (2) 

Σύσταση ομάδας ελέγχου για τη διενέργεια ελέγχου στο 

έργο 94/09/61/001, 94/09/61/001-2 «Αποχέτευση 

και εγκαταστάσεις επεξεργασίας λυμάτων Λουτρα¬ 
κιού» που χρηματοδοτείται αάό το Ταμείο Συνοχής. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 6 του Ν. 2187/94 «Ει¬ 
δικό Συντονιστικό Όργανο Ελέγχου των προγραμμάτων 
που χρηματοδοτούνται από την Ε.Ε.». 

β) Του Ν. 2081/92 «Ρύθμιση του θεσμού των Επιμελη¬ 
τηρίων κ.λπ. (Α.154). 

γ) Του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτούνται 
από την Ε.Ε.» (Α. 219). 

2. την αριθμ. 2974/24.1.1996 απόφαση του Πρωθυ¬ 
πουργού και του Υπουργού Εθνικής Οικονομίας «καθορι¬ 
σμός αρμοδιοτήτων των Υφυπουργών Εθνικής Οικονομίας 
(Β. 55). 

3. Την Κοινή απόφαση Υπουργών Εθνικής Οικονομίας 
και Οικονομικών αριθμ. 2013036/1557/21.2.1996 «Απο¬ 
ζημίωση μελών ομάδων ελέγχων σε προγράμματα που 
χρηματοδοτούνται από την Ευρωπαϊκή Ένωση και εκτε- 
λούνται από νομικά Πρόσωπα Δημοσίου ή ιδιωτικού Δι¬ 
καίου, Οργανισμούς Τοπικής Αυτοδιοίκησης, Δημόσιες 
Επιχειρήσεις, Ιδιωτικούς Φορείς και Φυσικά Πρόσωπα. (Β. 
133). 

4. Την αριθμ. 28.3.1996 απόφαση του Ε.Σ.Ο.Ε. (Συνε¬ 
δρίαση της 9/28.3.96 θέμα 4ο) για τη διενέργεια ελέγχου 
στο έργο 94/09/61 /001,94/09/61 /001 -2 «Αποχέτευση 
και εγκαταστάσεις επεξεργασίας λυμάτων Λουτρακιού». 

5. Την ανάγκη ουσιαστικού ελέγχου του έργου «Αποχέ¬ 
τευση και εγκαταστάσεις επεξεργασίας λυμάτων Λουτρα¬ 
κιού» στα πλαίσια ελέγχου των προγραμμάτων και έργων 
που χρηματοδοτούνται από της Ευρ. Ένωση, αποφασί¬ 
ζουμε: 

1. Συνιστούμε Ομάδα Ουσιαστικού Ελέγχου του έργου 
94/09/61/001,94/09/61/001-2 «Αποχέτευση και εγκα¬ 
ταστάσεις επεξεργασίας λυμάτων Λουτρακιού» και ορί¬ 
ζουμε ως μέλη της τους εξής: 

α. Ζωή Παπαδάκη, υπάλληλο της Δ.41 του Γ.Λ. Κρά¬ 
τους. 

β. Γεώργιο Στάρφα, υπάλληλο της Υ.Δ.Ε. Νομού Κοριν¬ 
θίας. 

γ. Γεώργιο Λογοθέτη, υπάλληλο της Δ/νσης Εφαρμογής 
& Εκταμιεύσεων ΕΤΠΑ του Υπουργείου Εθνικής Οικονο¬ 
μίας. 

2. Έργο της Ομάδας Ελέγχου του έργου είναι η διενέρ¬ 
γεια ελέγχου στο ανώτερο αναφερόμενο έργο που εκτε- 
λείται από το Δήμο Λουτρακιού και συγκεκριμένα: 

α) Η διαπίστωση της πορείας υλοποίησης του έργου. 

β) Η εγκυρότητατωνδικαιολογητικών και παραστατικών 
πληρωμών και 

γ) Η επιτόπια εξακρίβωση της υλοποίησης του φυσικού 
αντικειμένου του έργου. 

Τα παραστατικά στοιχεία και δικαιολογητικά που θα τί¬ 
θενται υπόψη της ομάδας θα ακυρύνονται σύμφωνα με 
τον τρόπο που αναφέρονται στη σχετική απόφαση του 
Ε.Σ.Ο.Ε. 

Μετά το πέρας του ελέγχου θα συνταχθεί έκθεση με τα 
αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

3. Ο έλεγχος θα διεξαχθεί από 27.6.96 μέχρι και 
28.6.96 στις έδρες των αρμόδιων φορέων για την εκτέ¬ 
λεση του ανωτέρω έργου (Υπουργείο Περιβάλλοντος Χω¬ 
ροταξίας και Δημοσίων Έργων / Δήμσς Λουτρακιού). 

4. Στα μέλη της Ελεγκτικής Ομάδας θα καταβληθούν τα 
προβλεπόμενα από την υπό στοιχείο 3 του προίμίου από¬ 
φαση οδοιπορικά έξοδα και αποζημίωση. 


Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 18 Ιουνίου 1996 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΧΡΗΣΤΟΣ ΠΑΧΤΑΣ ΑΛ. ΠΑΠΑΔΟΠΟΥΑΟΣ 

-♦- 

Αριθ. 150 (3) 

Ανάθεση καθηκόντων Επιθεωρητή Δημ. Έργων. 

0 ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 22 και ειδικότερα την πα- 
ράγρ. 3 του Ν. 1418/84 (ΦΕΚ Α' 23). 

2. Το έγγραφο Φ.400.1/99532/Σ 1038/11.6.96/ 
ΓΕΕΘΑ/ΓΚΛ. ΔΑΣΠ/ΤΥ του Υπουργ. Εθν. Άμυνας, με το 
οποίο υποδεικνύεται ως Επιθ/τής Δ.Ε. ο Ταξ/χος Δημή- 
τριος Κατζουράκης, αποφασίζουμε: 

Αναθέτουμε καθήκοντα Επιθ/τή Δημ. Έργων με τριετή 
θητεία στον Ταξίαρχο (ΤΑΕ) Δημήτριο Κατζουράκη. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 20 Ιουνίου 1996 

ο ΥΠΟΥΡΓΟΣ 

Κ. ΛΑΛΙΩΤΗΣ 
-♦- 

Αριθ. 11891 (4) 

Κήρυξη υποχρεωτικής της απόφασης διαιτησίας 14/96 

πσυ αφορά τους όρους αμοιβής και εργασίας των χειρι¬ 
στών και βοηθών χειριστών εκσκαπτικών κ.λ.π. μηχα¬ 
νημάτων εκτέλεσης τεχνικών έργων όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1) Τις διατάξεις της παρ. 2 του άρθρου 11 του Ν. 1876/ 
90. 

2) Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3) Την αρ. 80010/12.2.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 91/Β/13.2.96). 

4) Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 5.6.96. 

5) Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του επαγγέλματος στο κλάδο, αποφασίζουμε: 

1) Κηρύσσουμε υποχρεωτική την απόφαση διαιτησίας 
14/96 που αφορά τους όρους αμοιβής και εργασίας των 
χειριστών και βοηθών χειριστών των παντός τύπου και συ¬ 
στήματος λειτουργίας εκσκαπτικών, ανυψωτικών κ.λ.π. 
μηχανημάτων εκτελέσεως τεχνικών έργων όλης της χώ¬ 
ρας για όλους τους εργοδότες και εργαζομένους του 
επαγγέλματος στο κλάδο που αφορά αυτή, εξαιρέσει της 
παρ. 14 του κεφ. Δ’. 

2) Η ισχύς της απόφασης αυτής αρχίζει από 28.5.96. 

3) Από τις διατάξεις της απόφασης αυτής δεν προκαλεΐ- 
ται δαπάνη σε βάρσς τσυ Κρατικσύ Πρσϋπσλσγισμσύ. 

Η απόφαση αυτή να δημσσιευθεΐ στην Εφημερίδα της 
Κυβερνήσεως. 

Αθήνα, 14 Ισυνίσυ 1996 

ο ΥΦΥΠΟΥΡΓΟΣ 

ΛΑΜΠΡΟΣ ΚΑΝΕΛΛΟΠΟΥΛΟΣ 

-- 

Αριθ. 11834 (5) 

Κήρυξη υποχρεωτικής της απόφασης διαιτησίας 8/96 που 
αφορά τους όρους αμοιβής και εργασίας των Παιδαγω¬ 
γών στους Ιδιωτικούς παιδικούς σταθμούς και Ιδιωτικά 
Νηπιαγωγεία περιοχής Αθηνών - Πειραιώς και Περιχώ¬ 
ρων. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1) Τις διατάξεις της παρ. 2 του άρθρου 11 του Ν. 1876/ 
90. 

2) Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3) Την αρ. 80010/12.2.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 91/Β/13.2.96). 

4) Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 29.5.96. 

5) Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Δ.Α. δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος στο κλάδο που αφορά αυτή, 
αποφασίζουμε: 

1) Κηρύσσουμε υποχρεωτική την απόφαση διαιτησία 
8/96 που αφορά τους όρους αμοιβής και εργασίας των ερ¬ 
γαζομένων ως παιδαγωγών (πτυχιούχων ανωτάτων και 
ανωτέρων σχολών και μη πτυχιούχοι) στους ιδιωτικούς 
παιδικούς και στα ιδιωτικά νηπιαγωγεία της περιοχής Αθη¬ 
νών - Πειραιώς και Περιχώρων, που λειτουργούν ως ιδιωτ. 
επιχειρήσεις, εκμεταλλεύσεις, ιδρύματα ή σωματεία για 
όλους τους εργοδότες και εργαζομένους του επαγγέλμα¬ 
τος στο κλάδο που αφορά αυτή εξαιρέσει του άρθρου 10. 

2) Η ισχύς της απόφασης αυτής αρχίζει από 17.5.96. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουνίου 1996 

ο ΥΦΥΠΟΥΡΓΟΣ 

ΛΑΜΠΡΟΣ ΚΑΝΕΛΛΟΠΟΥΛΟΣ 

♦- 

Αριθ. 58632 (6) 

Επαναπρόσληψη καθαριστριών από το Υπουργείο Δικαιο¬ 
σύνης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α. της παρ. 13 του άρθρου 25 ίου Ν. 
2190/94 και της παρ. 3 του άρθρου 26 του ίδιου νόμου και 
β. του άρθρου 8 του Π.Δ/τος 410/1988. 


2. Το πρακτικό αριθ. 5 της Επιτροπής του άρθρου 26 
του Ν. 2190/94. 

3. Το αριθ. ΔΙΠΙΔΔ/82/209/4200/19.3.1995 έγγραφο 
του Υπουργείου Εσωτερικών, Δημόσιας Διοίκησης και 
Αποκέντρωσης. 

4. Το αριθ. 1863/27.3.1996 έγγραφο του Προέδρου 
του Τριμελούς Συμβουλίου Διεύθυνσης του Εφετείου 
Αθηνών και το αριθ. 63/26.3.1996 όμοιο του Προέδρου 
Πρωτοδικών Τρικάλων από τα οποία προκύπτει η ανάγκη 
αύξησης των ωρών απασχόλησης των υπό επαναπρόσ¬ 
ληψη καθαριστριών για την αντιμετώπιση των αυξημένων 
αναγκών καθαριότητας των ως άνω Δικαστηρίων. 

5. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού προϋπολογι¬ 
σμού ύψους 2.073.106 για το τρέχον έτος. 

Η δαπάνη αυτή καταλογίζεται σε βάρος του φορέα 
17210 «ΔΙΚΑΣΤΗΡΙΑ» και στις ΚΑΕ: 0311, 0321,0324, 
0325, 0323, 0327, 0335, 0351, αποφασίζουμε. 

Α. Καθορίζουμε τον αριθμό των θέσεων που θα καλυ¬ 
φθούν με επαναπρόσληψη σύμφωνα με τις διατάξεις της 
παρ. 13 του άρθρου 25 του Ν. 2190/94 σε δύο (2) θέσεις 
Προσωπικού Καθαριότητας με σύμβαση Ιδιωτικού Δικαίου 
Αορίστου Χρόνου μερικής αποσχόλης και 
Β. Συνιστούμε με την παρούσα δύο προσωρινές θέσεις 
καθοριστριών με σχέση Εργασίας Ιδιωτικού Δικαίου αορί¬ 
στου χρόνου μερικής απασχόλησης ως εξής: 

Μία (1) με ημερήσια απασχόληση 6.30 ωρών στο Εφε- 
τείο Αθηνών και 

Μία (1) με ημερήσια απασχόληση 4 ώρων στο Πρωτοδι¬ 
κείο Τ ρικάλων. 

Οι θέσεις αυτές, που θα πληρωθούν αμέσως μετά την 
σύστασή τους, καταργούνται όταν για οποιοδήποτε λόγο 
κενωθούν. 

Η απόφαση αυτή να δημοσιευθεί στην Εφημερίδα της 
Κυβερνήοης. 

Αθήνα, 10 Ιουνίου 1996 

οι ΥΠΟΥΡΓΟΙ 

ΕΣ/ΚΩΝ ΔΗΜ. ΔΙΟΙΚ/ΣΗΣ & ΑΠΟΚ/ΣΗΣ ΟΙΚΟΝΟΜΙΚΩΝ 

ΑΠ.-ΑΘ. ΤΣΟΧΑΤΖΟΠΟΥΛΟΣ Α. ΠΑΠΑΔΟΠΟΥΛΟΣ 

ΔΙΚΑΙΟΣΥΝΗΣ 

Ε. ΒΕΝΙΖΕΛΟΣ 
-♦- 

Αριθ. 72558 (7) 

Καθορισμός αριθμού επαναπροσλαμβανομένων στα Εμμι¬ 
σθα Υποθηκοφυλακεία και Κτηματολογικά Γραφεία 
του Κράτους κατά το Β’ εξάμηνο του 1996. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α. του άρθρου 25 παρ. 10 του Ν. 2190/ 
94, β. του άρθρου 27 του Ν. 2081 /92 (ΦΕΚ 154 Α') με το 
οποίο προστέθηκε άρθρο 29Α στο Ν. 1558/1985 (ΦΕΚ 
137Α·). 

2. Την κοινή απόφαση αρ. 109655/3.10.94 των Υπουρ¬ 
γών Προεδρίας της Κυβέρνησης, Οικονομικών και Δικαιο¬ 
σύνης με την οποία καθορίσθηκε ο αριθμός των επανα¬ 
προσλαμβανομένων υπαλλήλων Εμμίσθων Υποθηκοφυ¬ 
λακείων και Κτηματολογικών Γραφείων του Κράτους, συ¬ 
νολικά σε είκοσι δύο (22). 

3. Την κοινή απόφαοη αρ. 119089/2.11.94 (ΦΕΚ829/ 
Β/94) των Υπουργών Οικονομικών και Δικαιοσύνης με την 
οποία καθορίσθηκε ο αριθμός των υπαλλήλων που θα 
επαναπροσληφθούν οτα Εμμισθα Υποθηκοφυλακεία και 
Κτηματολογικά Γραφεία του Κράτους, κατά το Β' εξάμηνο 
του 1994, σε δέκα έξι (16) συνολικά. 

4. Το γεγονός ότι από τις διατάξεις της απόφασης αυτής 
προκαλείται δαπάνη σε βάρος του Κρατικού Προπολογι- 
σμού για το Β' εξάμηνο έτους 1996 δραχμών επτά εκα¬ 
τομμυρίων εξακοσίων πενήντα χιλιάδων (7.650.000) η 
οποία θα καλυφθεί από ειδικό ΚΑΕτου Υπουργείου Οικο¬ 
νομικού (23-200 ΚΑΕ 5181) και 

5. Τον αριθμό των αιτήσεων επαναπρόσληψης, αποφα¬ 
σίζουμε. 

Καθορίζουμε τον αριθμό των ατόμων που θα επανα¬ 
προσληφθούν στα Εμμισθα Υποθηκοφυλακεία και Κτημα- 
τολογικά Γ ραφεία του Κράτους, κατά το Β' εξάμηνο του 
1996, σε έξι (6) συνολικά και κατά Υπηρεσία ως κατω¬ 
τέρω; 

Υποθηκοφυλακείο Θεσσαλονίκης 1 

Υποθηκοφυλακείο Πατρών 5 

Η απόφαοη αυτή να δημοσιευθεί στην Εφημερίδα της 
Κυβερνήσης. 

Αθήνα, 13 Ιουνίου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΔΙΚΑΙΟΣΎΝΗΣ 

ΑΛ. ΠΑΠΑΔΟΠΟΥΛΟΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αριθ. 68.267 (8) 

Τροποποίηση Κανονισμού Εσωτερικής Υπηρεσίας του 
ΕΦΕΤΕΙΟΥ ΘΕΣΣΑΛΟΝΙΚΗΣ. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
δικαστηρίων και κατάστασης δικαστικών λειτουργών (Κυρ. 
Νόμος 1756/1988) (ΦΕΚ 35/Α/26.2.1988), όπως αντικα- 
ταοτάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως ισχύει σήμερα. 

2. Το άρθρο 29α του Ν. 1558/1985 όπως προετέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 

4. Το έγγραφο του Εφετείου Θεσσαλονίκης με αριθμό 
205/6.2.1996. 

5. Την με αριθμό 9/1996 απόφαση της Ολομέλειας του 
Αρείου Πάγου, αποφασίζουμε. 

Την δημοσίευση στην Εφημερίδα της Κυβέρνησης της 
τροποποίησης του κανονισμού εσωτερικής υπηρεσίας του 
Εφετείου Θεσσαλονίκης όπως διαμορφώθηκε με την 
απόφαση της Ολομέλειας του Δικαστηρίου αυτού με τον 
αριθμό 1/1996 που τροποποιήθηκε με την 9/1996 από¬ 
φαση της Ολομέλειας του Αρείου Πάγου, η οποία έχει ως 
εξής. 

α. Το άρθρο 24 περίπτ. Αβ αντικαθίσταται ως εξής «στο 
χρονικό διάστημα από τη Μεγάλη Δευτέρα μέχρι και την 
Κυριακή του θωμά κάθε έτος και» 


β. Το άρθρο 45 αντικαταθίσταται ως ακολούθως: Σε 
κάθε συνεδρίαση των ποινικών δικαστηρίων του Εφετείου 
ο αριθμός των εισαγομένων υποθέσεων δεν πρέπει σε κα¬ 
μιά περίπτωση να υπερβαίνει Α) τις είκοσι (20) υποθέσεις 
στο Τριμελές Εφετείο Πλημμελημάτων από τις οποίες οι 
δέκα πέντε (15) θα προσδιορίζονται από τον Ειοαγγελέα 
Εφετών και οι υπόλοιπες από το δικαστήριο σε περιπτώ¬ 
σεις αναβολών σε ρητή δικάσιμο, Β) τις δέκα (10) στο Τρι¬ 
μελές Εφετείο Κακουργημάτων από τις οποίες οι επτά (7) 
θα προσδιορίζονται από τον Εισαγγελέα Εφετών και οι 
υπόλοιπες από το δικαστήριο σε περιπτώσεις αναβολών 
σε ρητή δικάσιμο, Γ) τις οκτώ (8) στο Πενταμελές Εφετείο 
ή τις είκοσι πέντε (25) σε περιπτώσεις εκδικάσεα)ς αιτή¬ 
σεων αναστολών, συγχωνεύσεων ποινών και διορθώσεων, 
(τη μία (1) στο Μικτό Ορκωτό Εφετείο. 

γ. Το άρθρο 46 αντικαθίστανται ως εξής: Επιτρέπεται, 
ύστερα από σύμφωνη γνώμη και του Προϊσταμένου του 
Εφετείου, ο προσδιορισμός υποθέσεως καθ’ υπέρβαση 
του προβλεπομένου στο προηγούμενο άρθρο αριθμού μό¬ 
νον όταν α) υπάρχει άμεσος κίνδυνος παραγραφής του 
αξιοποίνου κάποιας πράξης, ή β) επίκειται σε πολύ σύ¬ 
ντομο χρόνο ή αποφυλάκιση του κρατούμενου κατηγο¬ 
ρουμένου από τις φυλακές, επειδή εξαντλείται το ανώ¬ 
τατο όριο της προοωρινής του κρατήσεως. 

δ. Το άρθρο 48 αντικαθίσταται ως εξής: «εξαιρουμένων 
των περιπτώσεων του άρθρου 46, ποινικές υποθέσεις 
προσδιοριζόμενες πέραν του προβλεπομένου από το άρ¬ 
θρο 45 αριθμού θα θεωρούνται αποουρθείσες και το δικα¬ 
στήριο θα απέχει από την εκδίκασή τους ανακοινώνοντας 
την απόφασή του κατά την έναρξη της συνεδριάοεως». 
ε. Το άρθρο 25 τροποποιείται ως ακολούθως. 

«Ο αριθμός των υποθέσεων που θα εγγράφονται στο πι¬ 
νάκιο του κάθε Πολιτικού Τμήματος του Εφετείου Θεσσα¬ 
λονίκης σε καμιά περίπτωση δε επιτρέπεται να υπερβαίνει 
τις εννιά (9) υποθέσεις στην κάθε δικάσιμο του Τμήματος 
για κάθε Εφέτη, διατηρουμένου του δικαιώματος του 
Διευθύνοντος το Εφετείο για προσδιορισμό και επί πλέσν 
υποθέσεων οι οποίες όμως σε καμιά περίπτωση δεν πρέ¬ 
πει να είναι περισσότερες του 10%. 

Ο παρών κανονισμός θα ισχύσει από την 1 η Μαρτίου 
1996. Το άρθρο 48 θα ισχύει για τις υποθέσεις που προσ¬ 
διορίζονται μετά την 1 Μαρτίου 1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 1996 

ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 17845 (9) 

Τροποποίηση της 40649/3.12.93 απόφασης του Υφυ¬ 
πουργού Πολιτισμού περί «Διορισμού Συντονιστή και 
Αναπληρωτή Συντονιστή Δ/ντή στο ΟΑΚΑ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. α) Του Α. Ν. 397/68 «περί επανασυστάσεως της Γ ενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β) Του Ν. 1558/26.7.85 «Κυβέρνηση και Κυβερνητικά 
Όργανα». 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5427 


γ) Του Ν. 1646/86 «Μέτρα πρόληψης και καταστολής 
της βίας στους Αθλητικούς χώρους και άλλες διατά¬ 
ξεις». 

2. Την υπ’ αριθ. 4561/26.1.96 (ΦΕΚ 59/29.1.96 τ.Β’) 
«Ανάθεση αρμοδιοτήτων στον Υφυπουργό Πολιτισμού Αν- 
δρέα Φούρα». 

3. Το υπ’ αριθ. 51177/18.6.96 έγγραφο της ΕΟΑ, απο¬ 
φασίζουμε: 

Τροποποιούμε την υπ’ αριθ. 40649/3.12.93 απόφαση 
του Υφυπουργού Πολιτισμού ως προς το σημείο που 
αφορά τον διορισμό του Αρκουδέα Νίκωνα ως Συντονιστή 
Διευθυντή του ΟΑΚΑ στη θέση του οποίου διορίζουμε τον 
Χατζημανώλη Γεώργιο. 

Κατά τα λοιπά ισχύει η υπ’ αριθ. 40649/3.12.93 από¬ 
φαση ως έχει. 

Από την απόφαση αυτή δεν προκύπτει δαπάνη σε βάρος 
του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουνίου 1996 

ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 
-♦- 

Αριθ. Ε.Κ. 622 (10) 

Καθορισμός δικαιωμάτων της Ανώνυμης Εταιρείας Απο- 
θετηρίων Τίτλων. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Συνεδρίαση του Δ.Σ. 76/28.5.1996) 

Αφού έλαβε υπόψη: 

1. Τις διατάξεις του έκτου και του ογδόου εδαφίων της 
παραγ. 12 του άρθρου 33 και των παραγ. 14,15 και 16 του 
άρθρου 33α του Ν. 1806/1988 (ΦΕΚ 207) «για την τροπο¬ 
ποίηση της νομοθεσίας για τα χρηματιστήρια και άλλες 
διατάξεις», όπως αυτά τροποποιήθηκαν με τα άρθρα 56 
του Ν. 1892/1990 (ΦΕΚ 101 Α), 3 του Ν. 1960/1991 
(ΦΕΚ 123 Α), 66 του Ν. 1969/1991 (ΦΕΚ 167Α), 14 πα¬ 
ράγραφοι 26 και 27 του Ν. 2166/1993 (ΦΕΚ 137 Α), 9 πα¬ 
ράγραφος 3 του Ν. 2275/1994 (ΦΕΚ 238 Α) και 25 του Ν. 
2324/1995 (ΦΕΚ 146 Α). 

2. Την παράγραφο 2 του άρθρου 37 του Ν. 1806/1988 
(ΦΕΚ 207) «για την τροποποίηση της νομοθεσίας για τα 
χρηματιστήρια και άλλες διατάξεις», η οποία προσετέθη 
με το άρθρο 23 του Ν. 2324/1995 (ΦΕΚ 146 Α). 

3. Την υπ’ αριθμ. 1 1596/Β/216/28.2.1990 (ΦΕΚ 119 
Β) Απόφαση του Υπουργού Εθνικής Οικονομίας για την 
«Λειτουργία αποθετηρίου ονομαστικών τίτλων στο Χρημα¬ 
τιστήριο Αξιών Αθηνών». 

4. Την Απόφαση της 97ης/28.1.92 (ΦΕΚ 164 Β) Συνε¬ 
δρίασης της Επιτροπής Κεφαλαιαγοράς για την «Λειτουρ¬ 
γία Αποθετηρίου Ανωνύμων Τίτλων». 

5. Την Απόφαση της 104ης/7.4.92 (ΦΕΚ 301 Β) Συνε¬ 
δρίασης της Επιτροπής Κεφαλαιαγορά για την «Τροποποί¬ 
ηση της Απόφασης της 97ης/28.1.92 Συνεδρίασης της 
Επιτροπής Κεφαλαιαγοράς σχετικά με την Λειτουργία 
Αποθετηρίου Ανωνύμων Τίτλων». 

6. Την Απόφαση της 124ης/3.11.92 (ΦΕΚ 736 Β) Συνε¬ 
δρίασης της Επιτροπής Κεφαλαιαγοράς για την «Τροπο¬ 


ποίηση της Απόφασης της 97ης/28.1.92 Συνεδρίασης 
της Επιτροπής Κεφαλαιαγοράς σχετικά με την «Λειτουρ¬ 
γία του Αποθετηρίου Ανωνύμων Τίτλων». 

7. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» το οποίο προσετέθει με το άρθρο 27 
του Ν. 2081/92 (ΦΕΚ Α’ 152/10.9.1992). 

8. Το από 17.4.96 ακριβές απόσπασμα Πρακτικού Συ- 
νεδριάσεως της από 10.4.96 Συνεδριάσεως του Δ.Σ. του 
Χρηματιστηρίου Αξιών Αθηνών. 

9. Το από 30.4.1996 ακριβές απόσπασμα του υπ’ 
αριθμό 106/9.4.96 Πρακτικό Συνεδριάσεως του Δ.Σ. της 
Α.Ε. Αποθετηρίων Τίτλων, αποφασίζει ομόφωνα: 

(Α) Τον καθορισμό των δικαιωμάτων της Ανώνυμης 
Εταιρείας Αποθετηρίων Τίτλων (Α.Ε.Α.Τ.) και των Μελών 
του Χρηματιστηρίου Αξιών Αθηνών Α.Ε. (Χ.Α.Α.) επί μετα- 
βιβάσεως ονομαστικών μετοχών ή αποθετηρίων εγγρά¬ 
φων ονομαστικών μετοχών, λόγω συνάψεως χρηματιστη¬ 
ριακών συναλλαγών επ’ αυτών, ως ακολούθως: 

(α1) Τα 3/5 του ποσοστού 0,15%, υπολογιζομένου επί 
της αξίας της γενομένης χρηματιστηριακής συναλλαγής 
και καταβαλλομένου προς τα Μέλη του Χ.Α.Α. από καθένα 
από τους συμβαλλομένους στην μεταβίβαση ονομαστικών 
μετοχών ή αποθετηρίων εγγράφων ονομαστικών μετοχών, 
να περιέρχονται στην Α.Ε.Α.Τ. και 
(α2) Τα 2/5 του ποσοστού αυτού (0,15%) να περιέρχο¬ 
νται στα Μέλη του Χ.Α.Α. που μεσολαβούν όταν μεταβιβά¬ 
ζονται ονομαστικές μετοχές ή αποθετήρια έγγραφα ονο¬ 
μαστικών μετοχών. 

(Β) Την καταβολή στην Α.Ε.Α.Τ. εκ μέρους κάθε Μέ¬ 
λους του Χ.Α.Α., σε σχέση με τις χρηματιστηριακές συναλ¬ 
λαγές που συνάπτει επί ανωνύμων μετοχών ή ανωνύμων 
αποθετηρίων εγγράφων και εκκαθαρίζονται από την 
Α.Ε.Α.Τ., ποσοστού 0,018%, υπολογιζομένου επί της 
αξίας της γενομένης χρηματιστηριακής συναλλαγής, για 
την διενεργούμενη εκ μέρους της Α.Ε.Α.Τ. εκκαθάριση 
των χρηματιστηριακών συναλλαγών επί ανωνύμων μετο¬ 
χών ή ανωνύμων αποθετηρίων εγγράφων. 

(Γ) Τον καθορισμό των δικαιωμάτων της Α.Ε.Α.Τ., για 
λοιπές παρεχόμενες υπηρεσίες, κατά την υλοποίηση του 
εταιρικού σκοπού της, ως ακολούθως; 

(Γ1) Την καταβολή στην Α.Ε.Α.Τ. εκ μέρους κάθε εκδό- 
τριας Εταιρείας με ονομαστικές μετοχές εισηγμένες στο 
Χ.Α.Α. ποσού εκ δραχμών ογδόντα (80 δρχ.), ανά πράξη 
μεταβίβασης, και με ελάχιστο καταβαλλόμενο ποσό εκ 
δραχμών πέντε χιλιάδων (5.000 δρχ.), ανά μαγνητικό μέσο 
(δισκέττα), για την εκ μέρους της Α.Ε.Α.Τ. παράδοση στην 
αιτούσα εκδότρια Εταιρεία των πράξεων μεταβίβασης επί 
των ονομαστικών μετοχών της σε μαγνητικό μέσο (δι- 
σκέττα). 

(Γ2)Όσον αφορά στην έκδοση Ονομαστικών Αποθετη¬ 
ρίων Εγγράφων. 

Γ2α) Για όσες περιπτώσεις έκδοσης αποθετηρίων εγ¬ 
γράφων μνημονεύονται παρακάτω στο στοιχείο Γ2β) θα 
καταβάλλεται στην Α.Ε.Α.Τ,, ανά εκδιδόμενο νέο αποθε- 
τήριο έγγραφο, ποσό ίσο με την αξία του εκδιδόμενου 
νέου αποθετηρίου εγγράφου, όπως αυτή προκύπτει από 
το γινόμενο της ονομαστικής αξίας των μετοχών που το 
εκδιδόμενο νέο αποθετήριο έγγραφο αντιπροσωπεύει επί 
τον αριθμό των μετοχών που αυτό αντιπροσωπεύει, εφαρ- 
μοζομένης της ακόλουθης κλίμακος; 

Από 1 δρχ. έως 1.000.000 τιμή χρέωσης 2.000 δρχ. 
Από 1.000.0001 δρχ. έως 10.000.000 τιμή χρέωσης 

3.000 δρχ. 

Από 10.000.001 δρχ. έως 50.000.000 τιμή χρέσωσης 
5.000 δρχ. 

Από 50.000.001 δρχ. έως 100.000.000 τιμή χρέωσης 
7.000 δρχ. 

Από 100.000.001 δρχ. και άνω τιμή χρέωσης 10.000 
δρχ. 

Γ2β) Ο παραπάνω τρόπος υπολογισμού (υπό Γ2α), ανά 
εκδιδόμενο νέο αποθετήριο έγγραφο ονομαστικών μετο¬ 
χών, ισχύει για τις περιπτώσεις εκδόσεως αποθετηρϊων 
εγγράφων, λόγω: 

1) Κληρονομικής διαδοχής επί ονομαστικού αποθετη- 
ρϊου εγγράφου. 

Στην περίπτωση αυτή θα επιβαρύνεται με το προκύπτον 
ποσό ο κληρονόμος / δικαιούχος του εκδιδομένου νέου 
αποθετηριου εγγράφου, ενώ, σε περίπτωση συγκυριότη- 
τος επί του εκδιδομένου νέου κοινού αποθετηριου εγγρά¬ 
φου, θα επιβαρύνονται, κατά την αναλογία της κληρονομι¬ 
κής μερίδας τους, ο καθένας εκ των συγκληρονόμων/ 
συνδικαιούχων. 

2) Εξωχρηματιστηριακής εν ζωή μεταβίβασης επί ονο¬ 
μαστικού αποθετηριου εγγράφου, όπου αυτό επιτρέπεται, 
σύμφωνα με την κείμενη νομοθεσία. Στην περίπτωση 
αυτή θα επιβαρύνεται με το προκύπτον ποσό ο δικαιούχος 
του εκδιδόμενου νέου αποθετηριου εγγράφου, ενώ, στην 
περίπτωση προκυπτούσης, για κάθε νόμιμη αιτία, συγκυ- 
ριότητος επί του εκδιδομένου νέου κοινού αποθετηριου 
εγγράφου, και σε σχέση με το συγκεκριμένο εκδιδόμενο 
νεό κοινό αποθετήριο έγγραφο, θα επιβαρύνονται, κατά 
την αναλογία της εξ αδιαιρέτου μερίδας συγκυριότητάς 
τους, έκαστος εκ των συγκυριών / συνδικαιούχων. Ειδικά, 
στην περίπτωση εξωχρηματιστηριακής εν ζωή μεταβίβα¬ 
σης της ψιλής κυριότητας ονομαστικών μετοχών, για τις 
οποίες έχει εκδοθεί αποθετήριο έγγραφο, με παρακρά¬ 
τηση της επικαρπίας, θα επιβαρύνεται με τον προκύπτουν 
ποσό ο επικαρπωτής του εκδιδόμενου νέου αποθετηριου 
εγγράφου ονομαστικών μετοχών. Σε περίπτωση συνεπι- 
καρπίας θα εφαρμόζονται αναλόγοις τα προβλεπόμενα 
στο δεύτερο εδάφιο της παρούσης παραγράφου 2) στην 
περίπτωση συγκυριότητας επί του εκδιδομένου νέου κοι¬ 
νού αποθετηριου εγγράφου. 

3) Επανέκδοσης αποθετηριου εγγράφου, λόγω κηρύ- 
ξεώς του ως ανισχύρου. 

Στην περίπτωση αυτή θα επιβαρύνεται με το προκύπτον 
ποσό ο υποβολών την αίτηση προς κήρυξη του ονομαστι¬ 
κού αποθετηριου εγγράφου, ως ανισχύρου, κατά την δια¬ 
δικασία των άρθρων 850 επ. ΚΠολΔ, ο οποίος από τότε 
που η δικαστική απόφαση δεν δύναται να προσβληθεί με 
έφεση και αναίρεση δύναται να ασκήσει τα δικαιώματά 
τους σύμφωνα με το ουσιαστικό δίκαιο (858 ΚΠολΔ). 

4) Λοιπών μεταβολών στοιχείων του ονομαστικού απο- 
θετηρίου εγγράφου. 

Στις περιπτώσεις μεταβολών των αξιογραφικών στοι¬ 
χείων αποθετηριου εγγράφου ονομαστικών μετοχών, για 
κάθε άλλη νόμιμη αιτία, πλην των υπό στοιχεία 1,2 και 3 
παραπάνω αναφερομένων, ως, ενδεικτικώς, λόγω αλλα¬ 
γής επωνυμίας νομικού προσώπου ή / και λοιπών στοι¬ 
χείων αυτού, λόγω συγχωνεύσεως, διασπάσεως κ.λπ., 
διαζεύξεως, ενεχυράσεως μέρους των μετοχών που αντι¬ 
προσωπεύει το αποθετήριο έγγραφο, ερΙίΙ ονομαστικού 
αποθετηριου εγγράφου, κατόπιν σχετικού αιτήματος του 
θεματοφύλακος ή της εκδότριας εταιρείας, θα επιβαρύ¬ 


νεται με το προκύπτον ποσό κάθε εκδιδομένου νέου απο- 
θετηρίου εγγράφου, ο δικαιούχος του εκδιδομένου νέου 
αποθετηριου εγγράφου ή των νέεων αποθετηρϊων εγγρά¬ 
φων (στις περιπτώσεις π.χ. συγχωνεύσεως, διασπάσεως, 
ενεχυράσεως ή ερίίΐ ονομαστικού αποθετηριου εγγράφου 
κατόπιν αιτήματος του θεματοφύλακος ή της εκδότριας 
εταιρείας). 

Γ2γ) Ειδικά στις ακόλουθες περιπτώσεις θα καταβάλλε¬ 
ται στην Α.Ε.Α.Τ. ποσό εκ δραχμών δύο χιλιάδων (2.000) 
δρχ., ανά εκδιδόμενο νέο αποθετήριο έγγραφο, του υπό 
στοιχείο Γ2α) παραπάνω τρόπου υπολογισμού μη έχοντος 
εφαρμογή: 

1) Διορθώσεις στοιχείων κατόπιν αιτήματος Μέλους του 
Χ.Α.Α. 

Στην περίπτωση υποβολής στην Α.Ε.Α.Τ. εκ μέρους 
Μέλους του Χ.Α.Α. αιτήματος διορθώσεως ανακριβών 
αξιογραφικών στοιχείων αποθετηριου εγγράφου ονομα¬ 
στικών μετοχών, εκδοθέντος από χρηματιστηριακή συ¬ 
ναλλαγή, το Μέλος του Χ.Α.Α. θα επιβαρύνεται με το πα¬ 
ραπάνω ποσό (2.000 δρχ.) για το εκ διορθώσεως εκδιδό- 
μενο νέο αποθετήριο έγγραφο. 

Σε κάθε περίπτωση, για την ικανοποίηση εκ μέρους της 
Α.Ε.Α.Τ. του σχετικού αιτήματος, το Μέλος του Χ.Α.Α. θα 
πρέπει πλήρως να αποδεικνύει (π.χ. με την προσκομιδή 
του σχετικού πινακιδίου εκτελέσεως εντολής αγοράς) τον 
αληθή δικαιούχο / παραγγελέα του, σε περίπτωση εσφαλ¬ 
μένης εγγραφής επί του αποθετηριου εγγράφου προσώ¬ 
που άλλου από τον αληθή δικαιούχο, ή την ορθότητα και 
ακρίβεια των λοιπών προς διόρθωση στοιχείων του αλη¬ 
θούς δικαιούχου / παραγγελέα του, σε περίπτωση εσφαλ¬ 
μένης εγγραφής επί του αποθετηριου εγγράφου ανακρι¬ 
βών στοιχείων του αληθούς δικαιούχου. 

2) Διορθώσεις στοιχείων, κατόπιν αιτήματος Εκδότριας 
Εταιρείας. 

Στην περίπτωση υποβολής στην Α.Ε.Α.Τ. εκ μέρους εκ- 
δότριας Εταιρείας αιτήματος διορθώσεως αξιογραφικών 
στοιχείων αποθετηριου εγγράφου ονομαστικών μετοχών, 
εκδοθέντος κατά τη διαδικασία του άρθρου 33 παρ. 15 
του Ν. 1806/1988, όπως ισχύει, λόγω της εκ μέρους της 
εκδότριας Εταιρείας εσφαλμένης υποβολής τους στην 
Α.Ε.Α.Τ., η εκδότρια Εταιρεία θα επιβαρύνεται με το πα¬ 
ραπάνω ποσό εκ δραχμών δύο χιλιάδων (2.000 δρχ.) για το 
εκ διορθώσεως νέο εκδιδόμενο αποθετήριο έγγραφο. 

(Γ3) Όσον αφορά την έκδοση Ανωνύμων Αποθετηρϊων 
Εγγράφων. 

Ο προαναφερόμενος υπό στοιχείο Γ2α) τρόπος υπολο¬ 
γισμού εφαρμόζεται αναλόγως και στην περίπτωση έκδο¬ 
σης νέου ανωνύμου αποθετηριου εγγράφου, αποκλει¬ 
στικά και μόνο, λόγω επανέκδοσης ανωνύμου αποθετη- 
ρίου εγγράφου, λόγω κηρύξεώς του ως ανισχύρου, του 
στοιχείου Γ2β) 3) παραπάνω εφαρμοζομένου αναλόγως 
καθόλα. 

(Δ) Από τη δημοσίευση της παρούσας στην Εφημερίδα 
της Κυβερνήσεως (τεύχος Β ) καταργούνται: 

α) Ο καθορισμός των δικαιωμάτων επί μεταβιβάσεως 
ονομαστικών μετοχών εισηγμένων στο Χ.Α.Α. που προ- 
βλέπεται στο Τμήμα Δ' «Δικαιώματα του Χρηματιστηρίου 
και των Μελών αυτού» της υπ’ αριθμ. 11596/Β 216/ 
28.2.1990 Απόφασης ΥΠΕΘΟ περί «Λειτουργίας αποθε- 
τηρίου ονομαστικών τίτλων στο Χ.Α.Α.» (ΦΕΚ 119 Β) και 
το άρθρο 1 παρ. 1 της υπ’αριθμ. 37921/2015/1.9.1955 
Κοινής Απόφασης των Υπουργών Οικονομικών και Εμπο- 

ρϊου και 

β) Ο καθορισμός των δικαιωμάτων της Α.Ε.Α.Τ. που 
προβλέπεται στις παραγράφους: α) και β) του Τμήματος Δ. 
«Δικαιώματα της Εταιρείας αποθετηρίων τίτλων για την 
έκδοση αποθετηρίων εγγράφων στον κομιστή της Απόφα¬ 
σης της 97ης/28.11.1992 Συνεδρίασης της Επιτροπής 
Κεφαλαιαγοράς (θέμα 2ο: «Περί λειτουργίας Αποθετη- 
ρίου Ανωνύμων Τίτλων», ΦΕΚ164 Β/12.3.92) που τροπο¬ 
ποιήθηκε με τις υπ’ αριθμ. 104/7.4.92 (θέμα 13ο, ΦΕΚ 
301Β/5.5.92) και 124/3.11.92 (θέμα 10ο, ΦΕΚ 736Β/ 
18.12.92) Αποφάσεις της Επιτροπής Κεφαλαιαγοράς. 

Από τις διατάξεις της παρούσης δεν προκαλείται δα¬ 
πάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως 

Ο Πρόεδρος 

ΣΤΑΥΡΟΣ Β. ΘΩΜΑΔΑΚΗΣ 

ΑΓΟΡΑΝΟΜΙΚΕΣ ΔΙΑΤΑΞΕΙΣ 


( 11 ) 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘ. 4 
Αντικατάσταση του άρθρου 340α της 14/89 Α.Δ. «Κυκλο¬ 
φορία φυστικιών Αιγίνης». 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τον 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 397/88 «περί Οργανισμού του Υπουργείου 
Εμπορίου». 

3. Το Ν.Δ. 136/46 «περί Αγορανομικού Κώδικα» όπως 
ισχύει σήμερα. 

4. Την κωδικοποιημένη 14/89 Αγορανομική Διάταξη, 
όπως τροποποιήθηκε και ισχύει. 

5. Την ανάγκη εναρμόνισης της Αγορανομικής νομοθε¬ 
σίας προς την νομοθεσία του Υπουργείου Γεωργίας περί 
Προστατευόμενης Ονομασίας Προέλευσης (ΠΟΠ) για τα 
φυστίκια Αιγίνης. 


6. Το γεγονός ότι οι διατάξεις της παρούσας δεν προκα- 
λούν δαπάνη στον Κρατικό Προϋπολογισμό, αποφασί¬ 
ζουμε: 

Άρθρο 1 

Το άρθρο 340 α της 14/89 Α.Δ. αντικαθίσταται ως εξής: 
’/ψθρο 340α 

1. Απαγορεύεται να χρησιμοποιείται η ονομασία «φυστί¬ 
κια Αιγίνης», καθώς και οποιαδήποτε άλλη ονομασία που 
κάνει χρήση του τοπονύμιου «Αίγινα» με οποιαδήποτε 
μορφή, π.χ. «φυστίκια ποικιλίας Αίγινας» ή «φυστίκια τύ¬ 
που Αίγινας», για τα φυστίκια που δεν παράγονται στην 
Νήσο Αίγινα. 

2. Κάθε άλλο προϊόν του ίδιου είδους επιτρέπεται να 
διατίθεται με την γενική ονομασία ταυ είδσυς π.χ. «φυ- 
στίκι» ή «κελυφωτό φυστίκι» και με τυχόν αναγραφή ταυ 
τόπου παραγωγής του, εφόοον το προϊόν προέρχεται κα- 
θολοκληρίαν από το μέρος αυτό. 

Η ένδειξη του τόπου παραγωγής είναι υποχρεωτική για 
τα φυστίκια που δεν παράγονται σε χώρα της Ευρωπαϊκής 
Ένωσης. 

3. Οι διατάξεις των παραπάνω παραγράφων ισχύουν 
τόσο για το προσυσκευασμένο προϊόν, όσο και για το προ¬ 
ϊόν που διατίθεται χύμα. 

Η αναγραφή του τόπου παραγωγής πρέπει να γίνεται 
στην συσκευασία ή σε πινακίδα με τρόπο εμφανή, ευανά¬ 
γνωστο και ανεξίτηλο. 

Οι ενδείξεις του παρόντος άρθρου επιβάλλεται να ανα¬ 
γράφονται και στα συνοδευτικά εμπορικά έγγραφα». 

Άρθρο 2 

1. Οι παραβάτες της παρούσας διώκονται και τιμωρού¬ 
νται κατά τις διατάξεις του ισχύοντος Αγορανομικού Κώ¬ 
δικα και τα προϊόντα που δεν είναι σύμφωνα με τις διατά¬ 
ξεις της παρούσας δεσμεύονται σύμφωνα με την 2/95 
Αγορανομική Διάταξη (ΦΕΚ 159/Β/9.3.95). 

2. Η παρούσα Αγορ. Δ/ξη, που ισχύει από την δημο¬ 
σίευσή της στην Εφημερίδα της Κυβερνήοεως, να δημο- 
σιευθεί στην Εφημερίδα της Κυβερνήοεως και να ανακοι¬ 
νωθεί με τον Ημερήσιο Τύπο. 

Αθήνα, 18 Ιουνίου 1996 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 · ΑΘΗΝΑ 104 32 · ΤΕΙ£Χ 223211 ΥΡΕΤ ΟΗ · ΡΑΧ 52 34 312 1 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληαοφοοίκ δημοσιευμότων Α.Ε.-Ε.Π.Ε. 5225761 

5230841 

Πληροφορίες δημοσιευμάτ&ίν λοιπών ΦΕΚ 5225713 

Πώληση Φ.Ε.Κ. 

Φωτοαντιγροφο παλαιών Φ.ΕΚ. 5248ΐ4ΐ 

Βι6λ·οθι>σι παλαιών Φ.Ε.Κ. 5248188 

Οδηγίες γιο δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.ΕΚ. με πληρωμή μέσω δ.0.Υ. 5248320 

ΘΕΣΣΑΛΟΝΙΚΗ (031) 423856 

25ης Μαρτίου 21 Τ.Κ. 541 X 423856 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171X7 

ΠΑΤΡΑ (061) 271249 

Κόρινθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 X 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΤΡΟΤ - Από 16 σελίδες και άνω προσαύξησηΐ 00 δρχ.ανά8οέλιδο ή μέρος αμτοϋ 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε Προϋπολογισμού 
2531 

Κ.Α.Ε εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεκ; κτλ.) 

Β’ (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Α' (Απαλλοτριώσεις, πολεοδομία κτλ.) 

ΑναπτυξηκΗν Πράξεων (Τ.Α.Π.Σ.) 

Μ π Α Α. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών Δ ΕΠ.Ε 

Προκηρύξεων ΑΣ.ΕΠ. 

Χ.(Χ»δρχ. 

Χ.ΟΧ · 

10.0Χ · 

χ.οχ · 

25.0Χ · 

10.0Χ . 

5.0Χ . 

10.0Χ - 

3.0Χ · 

150.0Χ . 

10.0Χ . 

1.5Χ δρχ. 

2.5Χ . 

5Χ . 

2.5Χ > 

1.250 . 

5Χ · 

250 . 

5Χ · 

IX . 

7.5Χ . 

5Χ · 

ΠΑ ΟΑΑ ΤΑ ΤΕΥΧΗ ΕΚΤΟΣ Α.Ε Δ ΕΠ.Ε 

120.0Χ . 

6.0Χ · 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

• Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

• Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις Ολλες πόλεις από τα Δημόσια Ταμεία. 

’ Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμδριου του ίδιου χρόνου. Δεν εγγρό- 
φονται συνδρομητές για μικρότερο χρονικό διόστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον ΜΟρτιο κάθε έτους. 

' ΑντΙνοαΦΟ διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.ζΧ) 4»ς 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














